(predávajúci predmetu zákazky č. 1)		Chemický ústav Slovenskej akadémie vied



ZMLUVA  O DIELO 
uzatvorená v zmysle ust. § 536 a nasl. zákona  č. 513/1991 Zb. Obchodného 
(ďalej v texte len „Zmluva“)

Článok I. 
ZMLUVNÉ STRANY

OBJEDNÁVATEĽ:
	obchodné meno:
	SportWell s.r.o.

	sídlo:
	Černyševského 30, 851 01 Bratislava

	IČO:
	52 124 118

	DIČ:
	2120899429

	IČ DPH:
	SK2120899429

	IBAN:
	SK41 1100 0000 0029 4321 3051

	zapísaný:
	Obchodný register Mestského súdu Bratislava III, oddiel: Sro, vl.č. 133697/B

	zastúpený:
	Mgr. Roman Anguš, konateľ

	(ďalej len „Objednávateľ“)
	



a

ZHOTOVITEĽ:
	obchodné meno:
	

	sídlo:
	

	IČO:
	

	DIČ:
	

	IČ DPH:
	

	IBAN:
	

	zapísaný:
	

	zastúpený:
	


(ďalej len „Zhotoviteľ“)

Objednávateľ a Zhotoviteľ ďalej spolu aj len „Zmluvné strany“ alebo jednotlivo „Zmluvná strana“.

Článok II. 
PREAMBULA

2.1 Zhotoviteľ berie na vedomie, že plnenia, ktoré poskytuje na základe tejto Zmluvy (ďalej len „Projekt“) budú financované najmä z vlastných zdrojov Objednávateľa a z príspevku na projekt podpory športu poskytnutého v rámci programu Fondu na podporu športu „Výstavba, rekonštrukcia a modernizácia športovej infraštruktúry č. 2025/002.

Článok III. 
PREDMET ZMLUVY

3.1 Zmluvné strany sa dohodli, že predmetom tejto Zmluvy je vykonanie prác a dodávok špecifikovaných v Prílohe č. 1 tejto Zmluvy (ďalej tiež ako „Dielo“). 

3.2 Zhotoviteľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve, a to v množstve a cenách uvedených v  tejto Zmluve, a to vrátane:
3.2.1 podľa oceneného výkazu výmer (tvoriaceho Prílohu č. 1 tejto Zmluvy); a
3.2.2 podľa časového harmonogramu (tvoriaceho Prílohu č. 2 tejto Zmluvy).

3.3 Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky k jeho realizácii, a že disponuje  takými kapacitami a odbornými znalosťami, ktoré sú k realizácii Projektu potrebné, a že doklady a dokumenty ním poskytnuté k Projektu boli vyhotovené v súlade s riadnym sa oboznámením s Projektom a boli vyhotovené úplne a kompletne a Zhotoviteľ do nich zahrnul všetky práce a náklady, ktoré by mu mohli v súvislosti s realizáciou Projektu, resp. Diela vzniknúť.

3.4 Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.

Článok IV. 
KVALITA PREDMETU ZMLUVY

4.1  Zhotoviteľ sa zaväzuje dodať Dielo bez vád a nedostatkov brániacich jeho riadnemu používaniu.

4.2    Pri realizácii Diela postupuje Zhotoviteľ samostatne v súlade s príslušnými všeobecne záväznými právnymi predpismi, právom Európskej únie a slovenskými technickými normami, v súlade s podmienkami stanovenými príslušným stavebným úradom (najmä projektom stavby overenom v konaní na základe ohlásenia, ako aj záväznými stanoviskami, vyjadreniami alebo inými opatreniami dotknutých orgánov) a je viazaný prípadnými pokynmi Objednávateľa. Zhotoviteľ pri realizácii Diela nepoužije materiál, o ktorom je v čase jeho použitia známe, že je škodlivý. Použije materiály, ktoré spĺňajú  podmienky a požiadavky uvedené v zákone č. 133/2013 Z. z. o stavebných výrobkoch v znení neskorších predpisov, technické požiadavky na požiarnu bezpečnosť pri výstavbe podľa vyhlášky MV SR č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb a technické požiadavky na použitie v zdravotníckom zariadení. 

4.3   Zhotoviteľ vyhlasuje, že sa oboznámil s podmienkami, za ktorých dôjde k zhotovovaniu Diela a je si vedomý toho, že v priebehu výstavby nemôže uplatňovať nároky na úpravu zmluvných podmienok. 

4.4    Zhotoviteľ zároveň vyhlasuje, že podklady poskytnuté mu Objednávateľom považuje za úplné a dostatočné na ocenenie realizácie kompletného Diela.

4.5    Zhotoviteľ sa zaväzuje vykonať Dielo na vlastné náklady a na vlastné nebezpečenstvo, s odbornou starostlivosťou, v súlade s technickými a hygienickými normami a podmienkami stanovenými touto Zmluvou a všeobecne záväznými právnymi predpismi.

Článok V. 
CENA A PLATOBNÉ PODMIENKY

5.1 Zmluvné strany sa dohodli v zmysle § 3 zákona č. 18/1996 Z. z. o cenách v znení neskorších predpisov na cene za celý predmet Zmluvy:

Spolu bez  DPH                  .................... EUR
DPH 23%                            .................. EUR
Spolu                                     .................. EUR 
Slovom       .....................       
(ďalej len „Cena za Dielo“)

Ceny sú vyčíslené v Eurách a zaokrúhlené na 2 desatinné miesta.

5.2 Daň z pridanej hodnoty bude účtovaná Zhotoviteľom vo výške určenej príslušným právnym predpisom v dobe zdaniteľného plnenia.

5.3 Jednotlivé časti Ceny za Dielo sú určené v prílohách tejto Zmluvy. Zmluvné strany výslovne uvádzajú, že prílohy určujúce Cenu za Dielo sú úplné a záväzné a k ich zmene môže dôjsť výlučne na základe písomných dodatkov k tejto Zmluve.

5.4 Vyššie uvedená Cena za Dielo zahŕňa všetky náklady potrebné k vykonaniu Diela v rozsahu definovanom touto Zmluvou, k vyskúšaniu a odovzdaniu Diela do užívania vrátane vedľajších nákladov na zriadenie a odstránenie zariadenia staveniska, pomocných konštrukcií (lešenia, lávky a pod.), dopravných nákladov na stavenisku i mimo, cla, poplatkov za skládky, poistného,  vykonania predpísaných skúšok, zabezpečenie bezpečnosti a poriadku na stavbe a priľahlých používaných komunikáciách, odvozu stavebných odpadov, ako aj náklady na vodné, stočné, elektrickú energiu a pod.  

5.5 Objednávateľ sa zaväzuje včas hradiť Cenu za  Dielo, resp. jej jednotlivé časti, ktorá je vypočítaná v súlade so  Zmluvou, a to podľa nižšie dohodnutých podmienok splatnosti. 

5.6 Zhotoviteľ nie je oprávnený bez predchádzajúceho písomného súhlasu Objednávateľa meniť obsah a rozsah dodávaných prác, než ako sú uvedené v Prílohe č.1 tejto Zmluvy.

5.7 Zmluvné strany sa dohodli, že Zhotoviteľ bude fakturovať cenu dodávok a prác priebežne každé dva mesiace podľa skutočne realizovaných prác po odsúhlasení Objednávateľom a stavebným dozorom. Posledná časť bude fakturovaná po odovzdaní a prevzatí dokončenej stavby. Poslednú faktúru vyhotoví Zhotoviteľ po protokolárnom odovzdaní kompletného Diela, t. j. po odovzdaní poslednej časti Diela. Prílohou faktúry budú podrobné súpisy dodaných tovarov a vykonaných služieb za fakturované obdobie dokumentujúce plnenie Zhotoviteľa a odsúhlasené stavebným dozorom. Zhotoviteľ zašle Objednávateľovi dva originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry. 

5.8 Faktúra je splatná do 60 dní od jej doručenia Objednávateľovi. Lehota splatnosti začína plynúť dňom nasledujúcim po dni, v ktorom bola faktúra preukázateľne doručená Objednávateľovi. Cena bude uhradená na účet Zhotoviteľa uvedeného v záhlaví tejto Zmluvy.

5.9 Faktúra musí obsahovať náležitosti podľa § 71 ods. 2 zákona č. 222/2004 Z. z. o DPH v účinnom znení. Ďalej sa Zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
a)	číslo Zmluvy,
b)	termín splatnosti faktúry,
c)	forma úhrady, 
d)	označenie peňažného ústavu a číslo účtu, na ktorý sa má platba vykonať,
e)	meno, podpis, odtlačok pečiatky a telefonické spojenie vystavovateľa faktúry,
f)   	prílohou faktúry bude dodací list – súpis dodaných prác  za fakturované obdobie s vyznačením jednotkovej ceny za fakturovanú položku počet jednotiek, celková cena 
g) 	súpis vykonaných prác.

      	V prípade, že faktúra (daňový doklad) bude obsahovať nesprávne alebo neúplné údaje, Objednávateľ je  oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi.

5.10 Práce, ktoré Zhotoviteľ nevykoná, vykoná bez písomného príkazu Objednávateľa alebo odchylne od výkazu výmer bez písomného príkazu Objednávateľa a dojednaných zmluvných podmienok, Objednávateľ neuhradí. Ak Zhotoviteľ vykoná práce bez písomného príkazu Objednávateľa alebo odchylne od výkazu výmer a dojednaných zmluvných podmienok na výzvu Objednávateľa ich Zhotoviteľ na vlastné náklady odstráni. V prípade, že ich na výzvu Objednávateľa neodstráni, urobí tak Objednávateľ na náklady Zhotoviteľa.

Článok VI.
ČAS PLNENIA

6.1 Zhotoviteľ sa zaväzuje poskytnúť plnenie predmetu Zmluvy (zhotoviť Dielo) v časovom harmonograme, ktorý tvorí neoddeliteľnú súčasť Zmluvy ako jej Príloha č. 2. Nedodržanie harmonogramu bude považované za podstatné porušenie Zmluvy. 
Zmluvné strany sa výslovne dohodli, že Zhotoviteľ začne so zhotovovaním Diela po tom, ako Objednávateľ doručí (podá) žiadosť o poskytnutie príspevku na projekt z Fondu na podporu športu, v rámci programu „Výstavba, rekonštrukcia a modernizácia športovej infraštruktúry č. 2025/002“ (žiadosť bude Fondu na podporu športu doručená prostredníctvom elektronického systému fnps.egrant.sk).
Objednávateľ vyzve Zhotoviteľa k prevzatiu staveniska najneskôr do 5 pracovných dní odo dňa podania žiadosti podľa predchádzajúcej vety. Výzvu k prevzatiu staveniska podľa predchádzajúcej vety môže Objednávateľ doručiť Zhotoviteľovi aj prostredníctvom e-mailu, a to z e-mailovej adresy Objednávateľa (romanangus@gmail.com) na e-mailovú adresu Zhotoviteľa (....................................) pričom písomnosť (správa) sa považuje za doručenú bezprostredne nasledujúci pracovný deň po dni odoslania písomnosti (správy) z e-mailovej adresy Objednávateľa. Zhotoviteľ sa zaväzuje prevziať stavenisko najneskôr do 3 pracovných dní od doručenia výzvy k prevzatiu a začať zhotovovať Dielo bezodkladne po prevzatí staveniska, pričom o prevzatí staveniska bude spísaný preberací protokol.

6.2 Dodržiavanie termínov podľa bodu 6.1 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve. 

6.3 V prípade, že Zhotoviteľ mešká s poskytnutím plnení podľa tejto Zmluvy z dôvodov nie na strane Objednávateľa (teda nie z dôvodov vyššej moci), považuje sa táto skutočnosť za podstatné porušenie Zmluvy zo strany Zhotoviteľa, pričom Objednávateľ bude v takomto prípade oprávnený odstúpiť od tejto Zmluvy, a vznikne mu tiež právo na náhradu vzniknutej škody v plnej výške.

6.4 Zhotoviteľ je oprávnený prerušiť práce v prípade vyššej moci (vojna, povodeň, zemetrasenie, výbuch, útok), ktorá by mohla ohroziť kvalitu prác alebo prekážky, ktorá nastala nezávisle od jeho vôle a bráni splneniu jeho povinnosti a ak nemožno rozumne predpokladať, že by Zhotoviteľ túto prekážku odvrátil, alebo predpokladal, a ktorú by v čase uzavretia Zmluvy Zhotoviteľ predvídal. Zhotoviteľ nie je v omeškaní ani v prípade, ak do priebehu vykonávania Diela  zasiahne svojim rozhodnutím orgán štátnej správy. Práce je Zhotoviteľ oprávnený prerušiť len na nevyhnutne nutnú dobu. Tieto skutočnosti potvrdzuje stavebný dozor Objednávateľa zápisom v stavebnom denníku.

6.5 O primeranú dobu, kedy bola práca Zhotoviteľom prerušená z dôvodov podľa predchádzajúceho bodu Zmluvy, je Zhotoviteľ oprávnený uplatniť právo na predĺženie termínu dokončenia Diela.  Prerušenie výkonu Diela je Zhotoviteľ povinný bez zbytočného odkladu oznámiť Objednávateľovi a súčasne oznámiť predpokladaný rozsah neplnenia, resp. oneskorenia s plnením. Ak by takáto prekážka spôsobila prerušenie plnenia zmluvných záväzkov na viac ako jeden mesiac, Zmluvné strany sa dohodnú na iných opatreniach, príp. na iných postupoch ďalšej realizácie Zmluvy. Obdobný nárok má Zhotoviteľ v prípade, kedy došlo k oneskoreniu práce z dôvodu na strane Objednávateľa.

6.6 V prípade, ak Objednávateľ rozhodne o prerušení prác z titulu vadného, technicky chybného alebo Zmluve nezodpovedajúceho plnenia zo strany Zhotoviteľa, nárok na predĺženie termínu dokončenia Diela Zhotoviteľovi nevzniká.

6.7 Zhotoviteľ sa zaväzuje, že úpravu lehoty plnenia bude uplatňovať len v prípade, že z dôvodov vyššie uvedených (vyššia moc, prerušenie prác zavinené Objednávateľom) nebude technicky možné Dielo, prípadne časť Diela dokončiť za dohodnutých podmienok v Zmluve dohodnutej lehote. Zhotoviteľ sa zaväzuje, že i v takýchto prípadoch vyvinie maximálne úsilie k dodržaniu pôvodnej lehoty pre dokončenie Diela.

6.8 Omeškanie Zhotoviteľa vzniknuté z dôvodu omeškania subdodávateľa Zhotoviteľa alebo tretej strany, ktorú použil na zhotovenie Diela sa považuje za omeškanie Zhotoviteľa. 

6.9 Objednávateľ má právo písomne vyzvať Zhotoviteľa na prerušenie zhotovenia Diela a Zhotoviteľ je povinný takejto výzve bezodkladne vyhovieť. V prípade prerušenia zhotovenia Diela na základe výzvy Objednávateľa sa doba zhotovenia Diela automaticky predlžuje o dobu prerušenia zhotovenia Diela. V prípade prerušenia zhotovenia Diela je Zhotoviteľ povinný vykonať len práce, ktoré zabránia vzniku škody na doposiaľ zhotovenom Diele a je povinný Objednávateľa upozorniť na vznik hroziacej škody alebo poškodenia Diela. Objednávateľ je povinný zaplatiť Zhotoviteľovi cenu za Dielo za všetky práce vykonané ku dňu prerušenia zhotovenia Diela.

Článok VII.
MIESTO PLNENIA PREDMETU ZMLUVY 

7.1    Miesto plnenia predmetu Zmluvy: Farského 24, Bratislava.

Článok VIII.
PRÁVA A POVINNOSTI ZMLUVNÝCH STRÁN, ZMLUVNÉ POKUTY

8.1 Práva a povinnosti Objednávateľa :

a) Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej dobe alebo zmluvnými stranami písomne dohodnutej dobe (ak dôjde k dohode zmluvných strán), nesplní svoju povinnosť, má Objednávateľ právo odstúpiť od Zmluvy.

b) Plánované kontroly budú vykonávané minimálne jedenkrát mesačne a pred plánovaným vystavením faktúry zo strany Zhotoviteľa. Kontroly organizuje stavebný dozor na základe výzvy niektorej Zmluvnej strany, alebo na základe časového plánu vopred dohodnutého Zmluvnými stranami.

c) Objednávateľ je povinný za riadne zhotovené Dielo uhradiť cenu dohodnutú v čl. V., bod 5.1. tejto Zmluvy, a to podľa dohodnutých podmienok splatnosti.

8.2 Práva a povinnosti Zhotoviteľa :

a) Zhotoviteľ je povinný na vlastné náklady zabezpečiť činnosť potrebnú na riadne a včasné zhotovenie Diela.

b) Zhotoviteľ je povinný viesť si zoznam svojich subdodávateľov spolu s predmetom subdodávky a podielom na celkovej realizácii Diela (príloha č. 4). Zhotoviteľ nesmie zmeniť subdodávateľa bez predchádzajúceho písomného súhlasu Objednávateľa. Ak Zhotoviteľ zamýšľa zmeniť subdodávateľa počas trvania Zmluvy,  je  povinný najneskôr 5 pracovných dní, ktoré predchádzajú dňu, v ktorom má zmena subdodávateľa nastať, oznámiť  Objednávateľovi zmenu subdodávateľ Zhotoviteľa a v tomto oznámení uviesť min. nasledovné: 
· podiel zákazky, ktorý má v úmysle zadať subdodávateľovi, ktorého sa týka návrh na zmenu, 
· navrhovaného subdodávateľa, 
· predmety subdodávok, 
· doklady preukazujúce, že subdodávateľ, ktorého sa týka návrh na zmenu spĺňa podmienky uvedené vo výzve Fondu na podporu športu na predkladanie žiadostí o poskytnutie v rámci programu „Výstavba, rekonštrukcia a modernizácia športovej infraštruktúry č. 2025/002“.

c) Zhotoviteľ je povinný pred začatím zhotovovania Diela uzavrieť a udržiavať v platnosti po celú dobu vykonávania Diela poistnú zmluvu na poistenie zodpovednosti za škodu spôsobenú na živote, zdraví a majetku Objednávateľa a tretích osôb, ktorá bude spôsobená prevádzkovou činnosťou Zhotoviteľa, minimálne vo výške Ceny za Dielo. Poistná zmluva, resp. jej overená fotokópia bude tvoriť Prílohu č. 3 tejto Zmluvy;

d) Zhotoviteľ je povinný zabezpečiť, aby jeho zamestnanci, pracovníci a subdodávatelia alebo ich zamestnanci a pracovníci dodržiavali zákaz fajčenia v celom priestore Objednávateľa;

e) Zhotoviteľ je povinný zabezpečiť, aby  jeho zamestnanci, pracovníci a subdodávatelia a ich zamestnanci a iní pracovníci dodržiavali zákaz požívania alkoholických nápojov alebo iných omamných a psychotropných látok a aby pod ich vplyvom nevykonávali práce podľa tejto Zmluvy. Porušenie tejto povinnosti sa považuje za závažné porušenie Zmluvy;

f) Zhotoviteľ je povinný udržiavať čistotu v priestoroch Objednávateľa; likvidovať odpady v súlade s príslušnými právnymi predpismi;

g) Zhotoviteľ je povinný zabezpečiť, aby jeho pracovníci ako aj pracovníci jeho subdodávateľov dodržiavali zásady hygieny;

h) Zhotoviteľ je povinný zabezpečiť, aby jeho pracovníci ako aj pracovníci jeho subdodávateľov dodržiavali zákaz pohybu v priestoroch Objednávateľa mimo oddelení podľa časového harmonogramu a prístupových trás;

i) Zhotoviteľ je povinný najmenej tri dni vopred písomne informovať Objednávateľa o tom, že vykonané práce budú zakryté a aby v prípade záujmu vykonal kontrolu týchto vykonaných prác, ktoré boli zakryté. Pri porušené tejto povinnosti je povinný umožniť Objednávateľovi vykonanie dodatočnej kontroly a znášať náklady s tým spojené;

j) Zhotoviteľ je povinný dodržiavať podmienky na zaistenie bezpečnosti a ochrany zdravia pri zabezpečovaná prác spojených s výkonom Diela v rozsahu ustanovenom zákonom č. 124/2006 Z. z. o bezpečnosti a ochrane zdravia pri práci a o zmene a splnení niektorých zákonov v znení  neskorších predpisov a vyhláškou  Ministerstva práce, sociálnych vecí a rodiny Slovenskej republiky č. 147/2013, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a ďalšími osobitnými predpismi; 

k) Zhotoviteľ je povinný vykonať opatrenia nevyhnutné na zaistenie bezpečnosti a ochrany zdravia pri práci, vrátane zabezpečenia informácií, vzdelávania a organizácie práce pre svojich zamestnancov na pracovisku, kde práce vykonáva,

l) Zhotoviteľ je povinný vykonávať činnosti a plniť pracovné povinnosti len zamestnancami, ktorí spĺňajú predpoklady na výkon práce so zreteľom na ich zdravotný stav, najmä na výsledok posúdenia ich zdravotnej spôsobilosti na prácu, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci,

m) Zhotoviteľ je povinný vykonávať činnosti a plniť pracovné povinnosti s vyšším rizikom, pri ktorých môže vzniknúť závažné poškodenie zdravia zamestnancov, alebo pri ktorých častejšie vzniká poškodenie ich zdravia, môže zamestnanec Zhotoviteľa len na základe platného preukazu, osvedčenia alebo dokladu. Zhotoviteľ je povinný odbornú spôsobilosť potrebnú na výkon práce preukázať príslušnou dokumentáciou;

n) Zhotoviteľ je povinný zabezpečiť, aby jeho zamestnanci používali pracovné prostriedky, na ktoré sú vykonávané pravidelné kontroly alebo skúšky oprávnenou osobou;

o) Zhotoviteľ je povinný zabezpečiť plnenie opatrení na ochranu pred požiarmi určené zákonom č. 314/2001 Z. z. o ochrane pred požiarmi v znení neskorších predpisov pri činnostiach spojených so zvýšeným nebezpečenstvom vzniku požiaru, ak také činnosti vykonáva;

p) Zhotoviteľ je povinný zabezpečiť, aby sa jeho zamestnanci riadili predpismi v oblasti ochrany pred požiarmi vydanými Objednávateľom, najmä požiarnymi poplachovými smernicami a požiarnym evakuačným plánom;

q) Zhotoviteľ splní svoju povinnosť vykonať predmet Zmluvy jeho riadnym a úplným dokončením a riadnym splnením všetkých záväzkov Zhotoviteľa v súlade s touto Zmluvou a odovzdaním predmetu Zmluvy (Diela) Objednávateľovi. Zhotoviteľ protokolárne odovzdá práce Objednávateľovi a Objednávateľ je povinný ukončené práce prevziať, ak sa nevyskytli vady alebo nedorobky, ktoré by bránili jeho riadnemu užívaniu. Ak má predmet Zmluvy vady alebo nedorobky, v preberacom protokole Zmluvné strany dohodnú, s prihliadnutím na charakter vád alebo nedorobkov, primeranú lehotu na ich odstránenie, ak táto Zmluva neustanovuje inak;

r) Zhotoviteľ sa zaväzuje odstrániť všetok odpad vzniknutý v súvislosti s realizáciou predmetu Zmluvy a naložiť s ním v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Zhotoviteľ zodpovedá za poriadok a čistotu na mieste vykonávania prác a je povinný na vlastné náklady denne odstraňovať odpad a nečistotu spôsobenú jeho činnosťou. Pri realizácii prác musí zabezpečiť pracovisko tak, aby nedochádzalo k znečisteniu okolitých priestorov.

8.3 Ak Objednávateľ neuhradí Zhotoviteľovi faktúry v lehote splatnosti uvedenej v bode 5.11 tejto Zmluvy, je povinný zaplatiť Zhotoviteľovi úrok z omeškania vo výške určenej všeobecne záväznými právnymi predpismi.

8.4 Každá Zmluvná strana je povinná bezodkladne informovať druhú Zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.

8.5 Každá Zmluvná strana je tiež povinná informovať druhú Zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.

8.6 Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo ak skutočnosti odôvodňujúce prípady vyššej moci všeobecne známe.

Článok IX.
STAVEBNÝ DOZOR A STAVEBNÝ DENNÍK

9.1 Objednávateľ poveril vykonávaním funkcie stavebného dozoru Objednávateľa pána: Ing. Vladimír Rehák (tel. kontakt: +421 903 251 927).

9.2 Stavebný dozor Objednávateľa je oprávnený vykonávať všetky činnosti podľa ust. § 36 zákona č. 25/2025 Z.z. Stavebný zákon (t.j. vrátane kontroly postupu prác a ich kvality, ako aj zapisovať do stavebného denníka zistené vady, odchýlky, či nesprávnosť postupu). Zhotoviteľ je povinný stavebnému dozoru Objednávateľa denne bezodkladne umožniť výkon jeho oprávnení. 
Poverením osoby podľa bodu 9.1 tejto Zmluvy na výkon staveného dozoru nepreberá na seba Objednávateľ zodpovednosť/povinnosti Zhotoviteľa (ako zhotoviteľa stavebných úprav) vyplývajúce Zhotoviteľovi z tejto Zmluvy a z príslušných ustanovení zákona č. 25/2025 Z.z. Stavebný zákon (a to vrátane ust. § 32 zákona č. 25/2025 Z.z. Stavebný zákon).

9.3 Zhotoviteľ poveril vykonávaním funkcie hlavného stavbyvedúceho zodpovedného za zhotovenie Diela pána: ............................... (tel. kontakt: +421 ........................).

9.4 Stavbyvedúci alebo jeho zástupca ako zodpovedná osoba Zhotoviteľa musí byť na stavbe, resp. mieste výkonu Diela neustále prítomný. Zhotoviteľ musí mať na stavenisku neustále zodpovednú osobu, ktorá zodpovedá za kontrolu práce, je povinná informovať Objednávateľa, resp. jeho zástupcov o všetkých zmenách, nezrovnalostiach, odchýlkach, pokiaľ k nim prišlo, v priebehu vykonávania prác.

9.5 Zhotoviteľ je povinný viesť denné záznamy o priebehu stavebných a iných prác riadne po celú dobu plnenia záväzkov v stavebnom denníku tak, ako to ukladá Stavebný zákon, vyhláška Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona a pokyny stavebného dozoru predložené stavebným dozorom pri preberaní staveniska, a to výhradne v slovenskom jazyku. Stavebný dozor Objednávateľa je povinný sledovať obsah denníka a k zápisom pripájať svoje stanovisko do troch pracovných dní odo dňa zápisu, ak to vyžaduje povaha záznamu v stavebnom denníku. V prípade, že Zhotoviteľ považuje riešenie takejto veci za bezodkladné, je povinný túto skutočnosť v zázname uviesť a bezodkladne o tejto skutočnosti informovať stavebný dozor, resp. poverenú osobu Objednávateľa.

9.6 Zhotoviteľ prostredníctvom stavbyvedúceho, prípadne ním písomne poverenej osoby, bude do stavebného denníka zapisovať všetky údaje, ktoré sú dôležité pre riadne vykonanie Diela, a ktoré majú vplyv na plnenie záväzku zo Zmluvy, najmä údaje o stave staveniska a pracoviska, počasia, rozsahu a spôsobe vykonaných prác, nasadenia pracovníkov, strojoch v prípade ich napojenia na energetickú sieť stavby, popr. Objednávateľa, údaje o začatí a ukončení práce či udalostí a prekážok, vzťahujúce sa k zhotoveniu Diela.

Článok X.
ODOVZDANIE A PREVZATIE DIELA

10.1 Celé Dielo sa považuje za skončené po ukončení všetkých prác v zmysle Zmluvy, t. j. po riadnom ukončení všetkých častí Diela, pokiaľ sú tieto práce ukončené riadne v dohodnutom rozsahu.

10.2 Objednávateľ bude Dielo preberať po častiach podľa časového harmonogramu dokončenia jednotlivých oddelení, resp. častí. Zhotoviteľ bude informovať písomne alebo zápisom v stavebnom denníku Objednávateľa o pripravenosti časti Diela na jeho odovzdanie minimálne tri pracovné dni vopred. Následne si Zmluvné strany dohodnú presný termín odovzdania časti Diela.

10.3 Objednávateľ prevezme časť dokončeného Diela v súlade s touto Zmluvou podľa časového harmonogramu od Zhotoviteľa písomným protokolom o odovzdaní a prevzatí časti Diela, ktorého návrh pripraví Zhotoviteľ. Protokol bude podpísaný písomne poverenými zástupcami Zmluvných strán a stavebným dozorom. Písomné poverenia budú prílohou protokolu o odovzdaní a prevzatí Diela. 
10.3.1 Objednávateľ prevezme časť Diela len v prípade, že bude zhotovené podľa odovzdaných podkladov (vrátane projektu a výkazu výmer), záväzných noriem a predpisov tak, aby riadne slúžilo určenému účelu. 
10.3.2 Pripravenosť Diela, resp. jeho časti, na odovzdanie a prevzatie Zhotoviteľ Objednávateľovi oznámi písomne. K oznámeniu Zhotoviteľ pripojí súpis dokumentácie podľa bodu 10.3.3 tohto článku Zmluvy. 
10.3.3 Zhotoviteľ je povinný k odovzdávaciemu a preberaciemu konaniu pripraviť na odovzdanie všetky doklady osvedčujúce kvalitu a kompletnosť časti Diela najmä:
a) Kópiu príslušnej časti Stavebného denníka,
b) Správy o vykonaní odborných prehliadok, atestov a odborných skúšok – bez závad,
c) Výsledky meraní a skúšok platné ku dňu odovzdania Diela, pasporty, revízne knihy alebo iné dokumenty vyhradených technických zariadení,
d) Doklady o preukázaní zhody výrobkov s technickými špecifikáciami, resp. certifikáty,
e) Osvedčenia o vykonaných skúškach použitých materiálov a výrobkov,
f) Zápisnice o preverení konštrukcií, ktoré boli v priebehu prác zakryté alebo sa stali neprístupnými,
g) Doklad o spôsobe likvidácie odpadov,
h) Dokumentácia skutočného vyhotovenia Diela nasledovne tlačené vyhotovenie a jedenkrát v CD/DVD formáte,
i) Fotodokumentácia realizácie stavby Diela.
10.3.4 Ak Zhotoviteľ nepredloží Objednávateľovi doklady uvedené v bode 10.3.3, nepovažuje sa Dielo za riadne pripravené k prevzatiu. V danom prípade môže Objednávateľ odoprieť prevzatie Diela. 
10.3.5 Ak pri odovzdaní a prevzatí časti Diela budú zistené vady alebo nedorobky, nepovažuje sa príslušný časť Diela za riadne vykonanú a záväzok Zhotoviteľa sa nepovažuje za riadne a včas splnený. Objednávateľ je oprávnený takto ponúknuté Dielo alebo jeho časť neprevziať. 

10.4 Za deň odovzdania alebo deň ukončenia úspešného preberania časti Diela sa rozumie deň podpisu protokolu o odovzdaní a prevzatí Diela oboma Zmluvnými stranami. 

10.5 Zodpovednosť Zhotoviteľa za eventuálne vady Diela, podliehajúce záruke (článok XI.) nie je odovzdaním Diela dotknutá.

10.6 V dohodnutej lehote sa zástupca Objednávateľa zúčastní prehliadky dokončovaného Diela, resp. jeho časti, pri nej bude posúdená jeho kvalita a úplnosť vykonaných prác a vytipované prípadné vady a nedorobky, ktoré je nutné odstrániť do doby odovzdania Diela, protokolárnou formou. K takejto prehliadke vyzve Zhotoviteľ Objednávateľa aspoň päť dní vopred pred termínom konania prehliadky.

10.7 Odovzdanie Diela sa uskutočňuje v mieste jeho zhotovenia. 

10.8 Kompletné Dielo ako celok sa považuje za odovzdané dňom podpisu preberacieho protokolu poslednej časti Diela. Pri tomto preberaní bude odovzdaný aj:
a. Kompletný stavebný denník;
b. Iné doklady v kompletnej verzii, pokiaľ boli pri čiastkových preberaniach odovzdané nekompletné, alebo je možné ich odovzdať až pri kompletnom odovzdaní Diela.

Článok XI.
ZODPOVEDNOSŤ ZA VADY, ZÁRUKA ZA KVALITU

11.1 Zhotoviteľ zodpovedá za to, že plnenia predmetu Zmluvy budú poskytnuté v súlade s ustanovením článku III. a budú mať vlastnosti dohodnuté v tejto Zmluve.

11.2 Zhotoviteľ sa zaväzuje dodať predmet Zmluvy (Dielo), uvedený v článku III. tejto Zmluvy v súlade s výkazom výmer a slovenskými technickými normami alebo európskymi normami, vzťahujúcimi sa na predmet plnenia a na stavebnú časť zhotoveného Diela poskytuje záruku minimálne päť rokov, s výnimkou prác a materiálov, na ktoré bola subdodávateľmi poskytnutá dlhšia záručná doba. 

11.3 Plnenie má vady ak:
a) nie je dodané v dohodnutej kvalite,
b) vykazuje nedostatky, t.j. nie je plnené v celom dohodnutom rozsahu.

9 

11.4 Pre nároky zo zodpovednosti za vady platia primerane ustanovenia § 422 a nasledujúce Obchodného zákonníka.

11.5 Objednávateľ je povinný prípadnú reklamáciu Diela písomne uplatniť bezodkladne po jej zistení, maximálne do pätnástich pracovných dní, Zhotoviteľ je povinný začať odstraňovať vadu do troch dní od jej oznámenia a odstrániť ju najneskôr do 5 dní odo dňa jej oznámenia, ak sa s Objednávateľom nedohodne inak podľa tohto bodu alebo bodu 11.5 tejto Zmluvy. V prípade závažnej reklamácie ktorej riešenie si vyžaduje viac času Zmluvné strany spíšu do troch pracovných dní zápis, ktorý určí podmienky riešenia reklamácie a ktorý obe strany na znak súhlasu podpíšu. Za písomne uplatnenú reklamáciu sa považuje aj reklamácia, ktorú Objednávateľ zašle Zhotoviteľovi faxom alebo e-mailom a zároveň doplní do 3 pracovných dní doporučenou listovou zásielkou, pričom za deň nahlásenia problému – reklamácie faxom alebo e-mailom pre počítanie a dodržanie lehôt sa považuje deň odoslania faxu alebo e-mailu Objednávateľom Zhotoviteľovi.

11.6 Zhotoviteľ je povinný vyjadriť sa k oznámeniu Objednávateľa o vadách predmetu Zmluvy bez zbytočného odkladu, najneskôr však do 3 dní odo dňa jeho doručenia. Za tým účelom sa Zmluvné strany zaväzujú vykonať obhliadku reklamovanej vady a o vykonanej obhliadke spísať písomný protokol podpísaný oprávnenými zástupcami oboch Zmluvných strán, v ktorom dohodnú aj termín začatia a ukončenia odstraňovania reklamovaných vád. Zhotoviteľ sa zaväzuje počas záručnej doby bezplatne odstrániť vady predmetu Zmluvy oznámené mu Objednávateľom, a to v termíne stanovenom v protokole z obhliadky reklamovanej vady. Za tým účelom je Objednávateľ povinný umožniť Zhotoviteľovi vstup do priestorov Objednávateľa.

11.7 Záručná doba začína plynúť dňom nasledujúcim po dni po dni odovzdania kompletného Diela bez vád, t. j. dňom podpisu preberacieho protokolu poslednej časti Diela, resp. dňom podpisu posledného protokolu o odstránení vád a nedostatkov, ktoré boli zistené pri preberaní Diela, resp. jeho častí. Plynutie záručnej doby sa preruší dňom uplatnenia práva Objednávateľa na odstránenie vád doručením reklamácie.

11.8 Vady diela, uvedené v odovzdávacom a preberacom protokole, strany nepovažujú za  konečnú možnosť reklamácie zjavných vád zo strany Objednávateľa a odovzdanie diela  sa nepovažuje za prehliadku diela Objednávateľom v zmysle ustanovenia § 562 Obchodného zákonníka.

11.9 Ak Zhotoviteľ neodstráni vady a nedorobky v dohodnutej lehote, Objednávateľ má právo ich odstrániť na náklady Zhotoviteľa.

11.10 Materiály, stavebné diely a výrobky, ktoré nezodpovedajú Zmluve a požadovaným skúškam, musí Zhotoviteľ na vlastné náklady odstrániť a nahradiť bezchybnými.

11.11 Objednávateľ je povinný umožniť Zhotoviteľovi prístup do priestorov, kde sa majú  vady diela, zistené počas záručnej doby, odstraňovať.

11.12 Na výzvu Objednávateľa je Zhotoviteľ povinný počas doby trvania záručnej doby odstrániť všetky vady a nedostatky Diela, vzájomne odsúhlasené, na svoju zodpovednosť a náklady, bez ohľadu či už vznikli chybou konštrukcie, prevedením dopravy, montážou alebo použitím nevhodného materiálu, alebo z iného dôvodu, za ktorý Zhotoviteľ zodpovedá.

11.13 Zhotoviteľ preberá záväzok odstránenia všetkých vzájomne odsúhlasených vád v záručnej dobe a súčasne sa zaväzuje, že v priebehu vykonávania rôznych prác, súvisiacich s touto Zmluvou, bude realizovať opatrenia zamedzujúce vzniku nekvalitne prevedených prác, alebo poškodení už zrealizovaných prác a to počínajúc kontrolou dodávaných materiálov a výrobkov a ich atestov, kontrolou dodržiavania technologických postupov, vrátene prác a činností svojich prípadných subdodávateľov.

11.14 Záručná lehota na reklamovanú časť Diela sa predlžuje o dobu od dňa uplatnenia oprávnenej reklamácie do dňa podpísania protokolu o odstránení vady oboma Zmluvnými stranami.

11.15 Pred uplynutím záručnej doby bude na základe výzvy Zhotoviteľa za prítomnosti Zhotoviteľa a Objednávateľa prípadne ich právnych nástupcov vykonané zistenie, či boli odstránené doteraz reklamované vady. Konanie zvolá ktorákoľvek zo Zmluvných strán v poslednom mesiaci pred uplynutím lehoty záručnej doby. 

11.16 Pre zabezpečenie riadnej obsluhy a údržby je Zhotoviteľ povinný odovzdať Objednávateľovi pokyny k užívaniu a údržbe zhotoveného Diela a jeho jednotlivých častí. Pokiaľ takéto pokyny nebudú Objednávateľovi odovzdané, nemôže Zhotoviteľ pri reklamáciách odmietnuť vadu s tým, že vada vznikla nedostatočnou alebo vadnou údržbou alebo obsluhou.

Článok XII.
ZODPOVEDNOSŤ ZA ŠKODU

12.1 Zhotoviteľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.

12.2 Zhotoviteľ sa zaväzuje, že odškodní Objednávateľa v súvislosti s akoukoľvek škodou, ktorá bola Objednávateľovi spôsobená v dôsledku konania alebo opomenutia Zhotoviteľa, vrátane náhrady akýchkoľvek pokút alebo iných sankcií, ktoré boli v dôsledku konania/ opomenutia Zhotoviteľa Objednávateľovi vyrubené.

12.3 V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.

Článok XIII.
ZABEZPEČENIE ZÁVӒZKOV

13.1 Zmluvné strany sa dohodli, že v prípade porušenia záväzkov Zhotoviteľa je Objednávateľ oprávnený uplatniť si nižšie uvedené zmluvné pokuty voči Zhotoviteľovi a Zhotoviteľ je povinný tieto pokuty Objednávateľovi uhradiť:
Za nedodržanie termínu dokončenia Diela, resp. jeho časti  zmluvnú pokutu vo výške 0,05% z celkovej Ceny za Dielo za každý začatý kalendárny deň omeškania.
Za nedodržanie časových míľnikov zmluvnú pokutu vo výške 0,05% z celkovej Ceny za Dielo za každý začatý kalendárny deň omeškania.
Za omeškanie s odstránením vád a nedorobkov v termíne uvedenom v odovzdávacom a preberacom protokole, alebo v dohodách o odstránení reklamovaných vád v záručnej dobe sa Zhotoviteľ zaväzuje zaplatiť zmluvnú pokutu vo výške 200,00 € za každý deň omeškania Zhotoviteľa až do doby ich skutočného odstránenia. 
Za nezačatie realizácie stavebných prác alebo opráv (vrátane záručných) v termíne podľa harmonogramu prác zmluvnú pokutu vo výške 0,05 % z celkovej Ceny za Dielo za každý začatý kalendárny deň omeškania.
V prípade zistenia požitia alkoholu, resp. iných omamných látok alebo prácou pod ich vplyvom, v prípade zistenia porušenia zákazu fajčiť v Objektoch Objednávateľa, podľa bodu 8.2 písmeno d) a e) tejto Zmluvy, u pracovníkov Zhotoviteľa, zmluvnú pokutu vo výške 200,00€ za každého pracovníka za každé jednotlivé porušenie. Týmto nezaniká nárok Objednávateľa na odstúpenie od Zmluvy.
V prípade porušenia inej povinnosti podľa tejto Zmluvy, za ktorú nie je určená individuálna sadzba zmluvnej pokuty, zmluvnú pokutu vo výške 100,00€ za každé jednotlivé porušenie, a to aj opakovane.
V prípade porušenia povinností Zhotoviteľa týkajúcej sa zmeny subdodávateľov alebo bodu 8.2.c) a bodu 8.2.d) sa toto porušenie považuje za podstatné porušenie Zmluvy a Objednávateľ má právo:
· odstúpiť od Zmluvy 
· má nárok na zmluvnú pokutu vo výške 1% z hodnoty diela za každé porušenie povinností uvedených v tomto bode  (a to aj opakovane).

13.2 Jednotlivé zmluvné pokuty uvedené v tomto článku Zmluvy alebo v iných ustanoveniach tejto Zmluvy sú splatné do 15 dní odo dňa doručenia písomného uplatnenia si zmluvnej pokuty Objednávateľom, pokiaľ jednotlivé ustanovenia Zmluvy neustanovujú inak.

13.3 Odstúpenie od Zmluvy neznamená zánik nároku na zmluvnú pokutu alebo na náhradu škody.

13.4 Zmluvné strany sa dohodli, že popri zmluvnej pokute môže Objednávateľ osobitne uplatňovať voči Zhotoviteľovi aj právo na náhradu škody (a to v plnej výške), ako aj právo odstúpiť od Zmluvy.

Článok XIV.
ĎALŠIE ZMLUVNÉ DOJEDNANIA

11 
12 
13 
14 
14.1 Všetky oficiálne oznámenia medzi Zmluvnými stranami na základe tejto Zmluvy, budú vykonané v listinnej podobe, podpísanej oprávneným zástupcom Zmluvnej strany, ktorá oznámenie odosiela, alebo faxom (e-mailom), ktorý bude bezodkladne doplnený doručením predmetného oznámenia v listinnej podobe (podpísaným oprávneným zástupcom Zmluvnej strany). Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy a na nižšie uvedené zodpovedné osoby: 

za Zhotoviteľa:
a) pre riešenie zmluvných a obchodných záležitostí: ........................
tel.: ............................
e-mail: .............................................. 
	 
	za Objednávateľa:
a) pre riešenie zmluvných a obchodných záležitostí:
	Mgr. Roman Anguš (konateľ Objednávateľa)
	Tel: +421 915 333 462
	      Email: romanangus@gmail.com 

14.2 Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia sa považujú za obchodné tajomstvo podľa § 17 Obchodného zákonníka.

14.3 Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.

14.4 Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.

14.5 Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými Zmluvnými stranami, inak je zmena či doplnenie Zmluvy neplatné.

14.6 Táto Zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Poskytovateľ berie na vedomie povinnosť Objednávateľa na zverejnenie tejto Zmluvy ako aj jednotlivých faktúr vyplývajúcich z tejto Zmluvy a svojim podpisom dáva súhlas na zverejnenie tejto Zmluvy vrátane prílohy v plnom rozsahu.

14.7 Zhotoviteľ sa zaväzuje že strpí výkon kontroly/auditu a poskytne oprávneným osobám potrebnú súčinnosť v súlade so zmluvou o poskytnutí príspevku na projekt podpory športu medzi Fondom na podporu športu (ďalej len „Fond“) a Objednávateľom.

14.8 Zhotoviteľ sa zaväzuje, najneskôr bezodkladne po rozhodnutí Fondu na podporu športu (správnej rady fondu) o schválení príspevku na Projekt, zapísať sa do registra partnerov verejného sektora (zriadeného v zmysle zákona č. 315/2016 Z.z. o registri partnerov verejného sektora) (ďalej len „Register“) ako partner verejného sektora a zostať v Registri zapísaný počas celej doby trvania Zmluvy. Zhotoviteľ sa zaväzuje zabezpečiť svoj zápis do Registra tak, aby bol Zhotoviteľ v registri platne zapísaný počas celej doby, počas ktorej prijíma finančné prostriedky na základe tejto Zmluvy.

Článok XV.
TRVANIE ZMLUVY A UKONČENIE ZMLUVNÉHO VZŤAHU 

12 
13 
14 
15 
15.1 Riadne ukončenie zmluvného vzťahu zo Zmluvy nastane splnením záväzkov Zmluvných strán.

15.2 Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Zhotoviteľom, Objednávateľ vysporiada pohľadávky Zhotoviteľa podľa bodu 15.8 tohto článku Zmluvy.

15.3 Od Zmluvy môže ktorákoľvek zo Zmluvných strán odstúpiť v prípadoch stanovených touto Zmluvou a v prípadoch podstatného porušenia Zmluvy.

15.4 Na účely Zmluvy sa za podstatné porušenie Zmluvy sa považuje najmä:
a) preukázané porušenie právnych predpisov SR a EÚ v rámci realizácie predmetu Zmluvy súvisiacich s činnosťou Zmluvných strán,;
b) opakované porušenie záväzkov Zmluvných strán vyplývajúcich z tejto Zmluvy;
c) zastavenie realizácie predmetu Zmluvy z dôvodov na strane Zhotoviteľa, pričom toto zastavenie realizácie predmetu Zmluvy nie je z dôvodov na strane Objednávateľa;
d) vyhlásenie konkurzu alebo reštrukturalizácie na majetok Zhotoviteľa alebo Objednávateľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie; 
e) opakované dodanie predmetu Zmluvy alebo jeho časti od Zhotoviteľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami,
f) dodanie predmetu Zmluvy alebo jeho časti Zhotoviteľom v omeškaní voči časovému harmonogramu podľa Prílohy č. 2 k tejto Zmluve zmysle bodu 6.1 Zmluvy o viac ako 7 dní,
g) porušenie povinností Zhotoviteľa týkajúcej sa zmeny subdodávateľov alebo bodu 8.2.c) a bodu 8.2. d) Zmluvy,  
h) iné podstatné porušenie podľa textu Zmluvy.

15.5 V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia Zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.

15.6 Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.

15.7 Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na zmluvné, resp. zákonné sankcie, ktoré sa týkajú konania, resp. opomenutia Zmluvnej strany pred účinnosťou odstúpenia od Zmluvy, resp. po účinnosti pokiaľ ide o povinnosti súvisiace s odvozom odpadov, resp. čistením priestorov Objednávateľa a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.

15.8   Vysporiadanie pohľadávok z titulu odstúpenia od Zmluvy:
a) časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa,
b) Objednávateľ je ďalej povinný uhradiť Zhotoviteľovi cenu tých častí predmetu Zmluvy, ktoré boli riadne dodané, zhotovené, resp. poskytnuté a prebraté Objednávateľom do dňa nadobudnutia účinnosti odstúpenia od Zmluvy, 
c) Zhotoviteľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Čl. V. tejto Zmluvy.

Článok XVI.
ZÁVEREČNÉ USTANOVENIA

15 
16 
13 
14 
15 
16 
16.1 Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené, sa primerane vzťahujú príslušné ustanovenia zákona č. 513/1991 Zb. Obchodný zákonník a súvisiacich všeobecne záväzných právnych predpisov Slovenskej republiky.

16.2 Táto Zmluva je platná a účinná dňom jej podpisu oboma Zmluvnými stranami. 
Zmluvné strany sa výslovne dohodli, že Zhotoviteľ začne so zhotovovaním Diela (začne práce podľa tejto Zmluvy) po tom, ako Objednávateľ doručí (podá) žiadosť o poskytnutie príspevku na projekt z Fondu na podporu športu, v rámci programu „Výstavba, rekonštrukcia a modernizácia športovej infraštruktúry č. 2025/002“ (žiadosť bude Fondu na podporu športu doručená prostredníctvom elektronického systému fnps.egrant.sk). O podaní žiadosti podľa predchádzajúcej vety bude Zhotoviteľ informovaný prostredníctvom e-mailu (z e-mailovej adresy Objednávateľa romanangus@gmail.com na e-mailovú adresu ...........................), pričom informácia sa považuje za doručenú bezprostredne nasledujúci pracovný deň po dni odoslania správy z e-mailovej adresy Objednávateľa.

16.3  Neoddeliteľnú súčasť tejto Zmluvy tvoria prílohy
a) Príloha č. 1 – Špecifikácia predmetu Zmluvy a  ceny predmetu Zmluvy - ocenený výkaz výmer
b) Príloha č. 2 – Harmonogram
c) Príloha č. 3 – Kópia poistnej zmluvy
d) Príloha č. 4 – Zoznam subdodávateľov

16.4 Zmluva je vyhotovená v dvoch rovnopisoch, z toho jeden obdrží Objednávateľ a jeden Zhotoviteľ. 

16.5 V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.

16.6 Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.

	V .........................., dňa .......................
Objednávateľ:					          



..................................................			          
SportWell s.r.o.			         	
Mgr. Roman Anguš - konateľ spoločnosti
	V .........................., dňa .......................
Zhotoviteľ:					          



..................................................			          




Prílohy:

Príloha č. 1 – Špecifikácia predmetu Zmluvy a  ceny predmetu Zmluvy - ocenený výkaz výmer
Príloha č. 2 – Harmonogram
Príloha č. 3 – Overená kópia poistnej zmluvy
Príloha č. 4 – Zoznam subdodávateľov

